**Pannónia Ösztöndíjprogram**

**PÁLYÁZATI FELHÍVÁS A 2025/2026. TANÉV Őszi Félévre**

**Oktatói mobilitás megvalósítására a PTE külföldi partneregyetemein**

A Tempus Közalapítvány Kuratóriuma jóváhagyta a Pécsi Tudományegyetem (PTE) Pannónia Ösztöndíjprogram intézményi pályázatát, annak érdekében, hogy a modellváltott intézmények hallgatói, oktatói, dolgozói számára is folyamatosan biztosított legyen a nemzetközi együttműködésekben való részvétel.

A PTE a 2025/2026-os tanévre **oktatói és kutatói** ösztöndíjakat hirdet meg, a tervezett oktatói és kutatói tevékenységek *megvalósítási időtartama*:

**2025. szeptember 1 – 2025. december 19.**

**Fontos! A pályázás folyamatos,** *azaz az egész tanévben lehet pályázatot beadni* **az alábbi kitétellel: a pályázat leadásának határideje az adott hónap vége, a pályázat megvalósítása leghamarabb az azt követő második hónap elejétől lehetséges** *(pl. június 30-ai beadás esetén a mobilitás időszaka szeptember 1-jétől tervezhető).*

**1. Oktatási célú munkatársi mobilitás**

Oktatási célú munkatársi mobilitásnak minősülnek az olyan oktatási céllal megvalósított, külföldre irányuló, intézményközi megállapodáson alapuló munkatársi mobilitások, melynek időtartama ***minimum 2, maximum 10 nap.*** *A javasolt oktatói mobilitási időszak 5-7 munkanap.*

Külföldi felsőoktatási partnerintézményben töltött oktatási célú mobilitás esetén az érintett munkatárs egy felsőoktatási partnerintézménynél végezhet oktatói tevékenységet bármilyen tanulmányi területen. *(Benyújtható több pályázat is egy félévre vagy tanévre, de egy elnyert adott ösztöndíjjal csak egy adott intézménybe lehet kiutazni!)*

Az oktatási tevékenységnek hetente (és más, egy hétnél rövidebb tartózkodási idő esetén is) legalább **8 óra oktatást kell magában foglalnia**. Ha a mobilitás időtartama meghaladja az egy hetet, a nem teljes hét alatt megtartott minimális oktatási óraszámnak arányosnak kell lennie az adott hét időtartamával.

A kizárólag aktív konferenciarészvétel formájában megvalósuló oktatási célú mobilitások esetében a minimum oktatási óraszám követelménye nem alkalmazandó. A konferenciákon való aktív részvétel időtartama beleszámít az oktatási tevékenység időtartamába. Kizárólag résztvevőként történő megjelenés a konferenciákon nem támogatható. A mobilitási megállapodásban rögzíteni szükséges a tervezett tevékenységet a konferenciarészvétel esetén is, valamint a beszámolóban nyilatkozni kell azok teljesüléséről.

*Elfogadott absztrakt esetén vagy aktív tevékenységre (pl. workshop moderálás, adott prezentációs szekció vezetése stb.) felkérő levél birtokában javasoljuk a pályázat beadását.*

A mobilitási megállapodásban rögzíteni szükséges a tervezett tevékenységet a konferenciarészvétel esetén is, valamint a beszámolóban nyilatkozni kell azok teljesüléséről.

**2. Kutatási célú mobilitás**

A kutatási célú mobilitás új elem a mobilitási palettán, amelynek célja, hogy elősegítse a felsőoktatási intézmények hallgatóinak, oktatóinak és kutatóinak tudományos előmenetelét, a kortárs ismeretek elsajátítását, új eredmények születését és a nemzetközi kutatási együttműködések építését. ***Időtartama minimum 2, maximum 10 nap.*** *A javasolt mobilitási időszak 5-7 munkanap.*

**A kutatási célú munkatársi mobilitás feltételei oktatók, kutatók esetében**

* Az oktató/kutató tanszékvezetője/intézetvezetője/tudományos ügyekért felelős vezetője által aláírt **támogató nyilatkozat** szükséges a kutatói ösztöndíj pályázásához.
* Az ösztöndíjas időszakot követően az oktatónak/kutatónak **beszámolót** kell készítenie, amely tartalmazza a mobilitási időszak tevékenységeit, eredményeit. A beszámolót **az oktató/ intézetvezetője/tudományos ügyekért felelős vezetője fogadja el.**
* A kutatási célú ösztöndíjhoz kötött mobilitási megállapodásban rögzíteni szükséges a mobilitás alatt tervezett tevékenységeket és elérendő eredményeket.

**Kutatási vagy aktív konferencia részvételi céllal olyan egyetemre is pályázhat, amely nem szerződéses partnere a Pécsi Tudományegyetemnek.**

**Pályázat benyújtására való jogosultság feltételei**

* A PTE-vel munkaviszonyban álló és oktatási tevékenységet ellátó munkatárs. *(félállásban alkalmazott vagy megbízási szerződéssel rendelkező oktató is jogosult)*
* Magyar állampolgár, vagy érvényes tartózkodási engedéllyel rendelkező munkatárs.
* A munkavállaló közvetlen vezetője a mobilitást támogatja.

**Pénzügyi feltételek**

Az utazást, biztosítást, szállásfoglalást illetőleg a kiutazó oktatónak/ munkatársnak magának kell intéznie, és az ezzel kapcsolatos költségek is őt terhelik. Ezen költségekhez az ösztöndíj szabadon felhasználható, de **az ösztöndíj csak hozzájárulás a mobilitáshoz,** **a teljes költséget nem feltétlen fedezi.**

**3. Célországok és országcsoportok**

Az igényelhető támogatási összeg függ a mobilitások célországától. A célországok az alábbi országcsoportokba kerültek besorolásra.

| **Országcsoport** | **Célországok** |
| --- | --- |
| I. országcsoport | Andorra, Ausztrália, Ausztria, Belgium, Cook-szigetek, Dánia, Dél-Korea, Egyesült Államok, Egyesült Királyság, Feröer-szigetek, Fidzsi, Finnország, Franciaország, Hollandia, Hongkong, Írország, Izland, Izrael, Japán, Kanada, Kelet-Timor, Kiribati, Liechtenstein, Luxemburg, Makaó, Marshall-szigetek, Mikronézia, Monaco, Nauru, Németország, Niue, Norvégia, Palau, Pápua Új-Guinea, Salamonszigetek, San Marino, Svájc, Svédország, Szamoa, Szingapúr, Tajvan, Tonga, Tuvalu, Új-Zéland, Vanuatu |
| II. országcsoport | Afganisztán, Banglades, Belarusz, Bhután, Bosznia-Hercegovina, Bulgária, Ciprus, Csehország, Észak-Macedónia, Észtország, Georgia, Görögország, Horvátország, Irak, Jemen, Kambodzsa, Kína, Kirgizisztán, Koszovó, Laosz, Lengyelország, Lettország, Litvánia, Magyarország, Maldív-szigetek, Málta, Mianmar, Moldova, Montenegró, Nepál, Olaszország, Oroszország, Örményország, Örményország, Pakisztán, Portugália, Románia, Spanyolország, Srí Lanka, Szerbia, Szíria, Szlovákia, Szlovénia, Tádzsikisztán, Türkmenisztán, Ukrajna, Üzbegisztán |
| III. országcsoport | Albánia, Algéria, Angola, Antigua és Barbuda, Argentína, Azerbajdzsán, Bahamaszigetek, Bahrein, Barbados, Belize, Benin, Bolívia, Botswana, Brazília, Brunei, Burkina Faso, Burundi, Chile, Comore-szigetek, Costa Rica, Csád, Dél-Afrika, Dél-Szudán, Dominika, Dominikai Köztársaság, Dzsibuti, Ecuador, Egyenlítői-Guinea, Egyesült Arab Emírségek, Egyiptom, El Salvador, Elefántcsontpart, Eritrea, Etiópia, Fülöp-szigetek, Gabon, Gambia, Ghána, Grenada, Guatemala, Guinea, Guinea-Bissau, Guyana, Haiti, Honduras, India, Indonézia, Irán, Jamaica, Jordánia, Kamerun, Katar, Kazahsztán, Kenya, Kolumbia, Kongó, Kongói Demokratikus Köztársaság, Közép-afrikai Köztársaság, Kuba, Kuvait, Lesotho, Libanon, Libéria, Líbia, Madagaszkár, Malajzia, Malawi, Mali, Marokkó, Mauritánia, Mauritius, Mexikó, Mongólia, Mozambik, Namíbia, Namíbia, Nicaragua, Niger, Nigéria, Nigéria, Omán, Palesztina, Panama, Paraguay, Peru, Ruanda, Saint Kitts és Nevis, Saint Lucia, Saint Vincent és Grenadine-szigetek, São Tomé és Príncipe, Seychelles-szigetek, Sierra Leone, Suriname, Szaúd-Arábia, Szenegál, Szomália, Szudán, Szváziföld, Tanzánia, Thaiföld, Togo, Törökország, Trinidad és Tobago, Tunézia, Uganda, Uruguay, Venezuela, Vietnám, Zambia, Zimbabwe, Zöld-fokiszigetek |

**4. Utazási Napokra adható megélhetési támogatás**

Az általános mobilitási program keretében a mobilitásban résztvevő oktatók és munkatársak utazási támogatásban részesülhetnek akkor:

* Ha mobilitásuk célja 2000 km-nél közelebb helyezkedik el. Ebben az esetben legfeljebb 2 utazási napra kaphatnak megélhetési támogatást intézményi döntés alapján. *Utazási napokra megélhetési támogatás maximum 1 napra adható a tevékenység kezdete előtt, és 1 napra a tevékenység záró dátuma után.*
* Ha mobilitásuk célja 2000 km-nél távolabb helyezkedik el. Ebben az esetben az RVÉ 2024.10.03. határozat alapján. Az alábbi táblázat alapján részesülhet utazási támogatásban intézményi döntés alapján.

|  |  |  |  |  |
| --- | --- | --- | --- | --- |
| **Távolság** | **EUR** | **Ft** | **Támogatási arány** | **Igényelhető utazási támogatás** |
| **Alsó határ** | **Felső határ** |
| *2 000 km* | *2 999 km* | *395 EUR* | *158 000 Ft* | *50%* | *79 000 Ft* |
| *3 000 km* | *3 999 km* | *580 EUR* | *232 000 Ft* | *50%* | *116 000 Ft* |
| *4 000 km* | *7 999 km* | *1 188 EUR* | *475 200 Ft* | *50%* | *237 600 Ft* |
| *8 000 km* |  | *1 735 EUR* | *694 000 Ft* | *50%* | *347 000 Ft* |

Az utazási távolságok kiszámítása az un [Erasmus+ Distance Calculator](https://erasmus-plus.ec.europa.eu/resources-and-tools/distance-calculator) alkalmazás segítségével történik.

<https://erasmus-plus.ec.europa.eu/resources-and-tools/distance-calculator>

***Az utazási támogatás igénybevétele esetén, az igazoló dokumentumok köre kiegészül az utazás dátumát igazoló szállás és utazási dokumentumokkal!***

**5. Pályázható partneregyetemek**

Jelen felhívás keretén belül az alábbi európai és Európán kívüli partnerintézményekben pályázhatóak meg oktatói mobilitások:

* **lásd táblázat e pályázati kiírás végén**
* **tengerentúli, Európán kívüli kapcsolatok esetében, illetve kari szerződéseken megkötött oktatói helyek listája alapján:**
* **amennyiben a Kar rendelkezik egyéb megállapodással (Bilateral Agreement, MoU, IIA stb.) az adott intézménnyel, amelyik nem szerepel a listában, a Pannónia mobilitás helyszíneként az is választható.**

***A PTE az*** [***EDUC Alliances partnerintézményeiben***](https://www.educalliance.eu/about-us/partners-members) ***megvalósuló mobilitásokat előnyben részesíti. Továbbá előnyt élveznek a*** [***QS World University Ranking***](https://www.topuniversities.com/world-university-rankings) ***illetve a*** [***Times Higher Education Ranking***](https://www.timeshighereducation.com/world-university-rankings/2024/world-ranking) ***1 – 250. helyein nyilvántartott egyetemeken megvalósuló mobilitások.***

**Igényelhető ösztöndíj ráták:**

|  |  |  |  |
| --- | --- | --- | --- |
|   | **1. országcsoport** | **2. országcsoport** | **3. országcsoport** |
| **1-15. nap** | 70.000 Ft/nap | 60.000 Ft/nap | 50.000 Ft/nap |

**Pályázati dokumentumok leadása**

A pályázatoknak az alábbi kötelezően benyújtandó dokumentumokat kell tartalmaznia:

* Mobility Agreement (munkaterv): 3 fél által aláírt tervezett oktatói - kutatói program leírása **konkrét időtaramra** vonatkozóan(év/hónap/napra),

*Fontos, hogy a vasárnapi vagy adott ország munkaszüneti napjára eső mobilitási kezdő vagy záró időpont szakmai magyarázatra szorul. (Ez nem érinti az utazási napokat.)*

* Rövid motivációs levél (angol nyelven vagy a célhelyen használt munkanyelven),
* Közvetlen munkahelyi vezető rövid támogató nyilatkozata, hozzájárulása a külföldi mobilitáshoz (magyar nyelven).

**Pályázás módja:**

Pályázni az oktatói webes Neptun felületen keresztül lehetséges.

Az alábbi linken: [https://neptun.pte.hu/hu/neptun#](https://neptun.pte.hu/hu/neptun)

*(Neptun Belépés >Oktatóknak >Ügyintézés > Kérvényeim > Alkalmazott mobilitás pályázat)*

A kari koordinátorok az előzetesen a kijelölt Kari Bizottság által elbírált és a kar által jóváhagyott pályázatokat (kari adatbázissal) megküldik a PTE Nemzetközi Igazgatóság Mobilitási Programok Irodavezetőjének.

**6. Pályázatok elbírálása:**

A pályázatok végső bírálatát a PTE Erasmus Bizottsága végzi, a pályázók létszáma, és az Egyetem számára rendelkezésre álló támogatási összegek alapján. (**A pályázat pozitív elbírálása a rendelkezésre álló források függvénye.)**

A pályázatok elbírálásának általános szempontjai:

* a pályázó a tervezett tevékenység megvalósulása esetén integrálni tudja a megszerzett jó gyakorlatokat, ezáltal javítani tudja a szervezeti egység és az intézmény működését,
* a pályázó a megszerzett tapasztalatait és a jó gyakorlatokat átadja a hasonló területen dolgozó kollégáinak (multiplikátor hatás érvényesülése)
* a kiutazás hozzájárul az intézményi mobilitások minőségi és mennyiségi növekedéséhez, és az ezzel kapcsolatos szolgáltatások színvonalának emeléséhez *(a csak 1-2 mondatban kifejtett pályázatokat az Egyetem nem támogatja és formai hibával elutasítja)*
* korábban mobilitásban való részvétel (pl. Erasmus+, Ceepus, Kiemelt Partnerségi) és a mobilitásiban érintett intézmények köre.

A pályázókat elektronikus úton a Küldő Kar értesíti ki a döntésről.

**7. Szerződéskötés**

Az elfogadott pályázatot (a három megjelölt formailag elfogadott dokumentummal) követően a Támogatási szerződés megkötésére kerül sor, amely alapján a PTE az ösztöndíjat átutaláson keresztül *forintban* biztosítja.

Az oktatói – kutatói tanulmányút nem kezdhető meg a 3 fél által aláírt érvényes és a karon leadott munkaterv, valamint a PTE és a résztvevő között létrejövő támogatási szerződés nélkül. Utólagosan a PTE sem szerződni sem utalni nem jogosult. Amennyiben a kiutazó ezen dokumentumok nélkül kezdi meg a mobilitást, az nem tekinthető hivatalos Pannónia Ösztöndíjprogram mobilitásnak.

**További információ**

Európán belül - Németh Judit, Mobilitási Programok Iroda, irodavezető: nemeth.judit@pte.hu

Európán kívül - Czéh Gábor, koordinátor czeh.gabor@pte.hu

|  |  |  |  |
| --- | --- | --- | --- |
| **Country** | **Name of the university** | **Erasmus code** | **Number of outgoingstaff members** |
| Austria | Universität Graz | A GRAZ01 | 1 |
| **Czeh Republic** | **Masaryk University Brno\*** | **CZ BRNO05** | **10** |
| Germany | Georg-August Universität Göttingen | D GOTTING01 | 1 |
| Germany | University of Cologne | D KOLN01 | 1 |
| Germany | Philipps Universität Marburg | D MARBURG01 | 2 |
| **Germany** | **University of Potsdam\*** | **D POTSDAM01** | **2** |
| Germany | Universitat Regensburg | D REGENSB01 | 1 |
| Spain | Universidad de Extremadura | E BADAJOZ01 | 2 |
| Spain | Universidad de Burgos | E BURGOS01 | 1 |
| Spain | Universidad de La Coruna | E LA-CORU01 | 2 |
| Spain | Universidad Publica De Navarra | E PAMPLON02 | 1 |
| Spain | Universidad de Santiago de Compostela | E SANTIAG01 | 1 |
| Spain | Universidad Pablo De Olavide | E SEVILLA03 | 1 |
| France | CY Cergy Paris Université | F CERGY-P11 | 1 |
| **France** | **Université Paris Nanterre\*** | **F PARIS010** | **1** |
| **France** | **University of Rennes\*** | **F RENNES01** | **2** |
| France | Université Francois Rabelais Tours | F TOURS01 | 1 |
| Greece | National and Kapodistrian University of Athens | G ATHINE01 | 1 |
| Croatia | Josip Juraj Strossmayer University of Osijek | HR OSIJEK01 | 1 |
| Croatia | University of Split | HR SPLIT01 | 5 |
| Croatia | Veleučilište „Lavoslav Ružička - College of Applied Sciences Lavoslav Ružička“ | HR VUKOVAR01 | 2 |
| Italy | Universitá Di Bologna | I BOLOGNA01 | 2 |
| Italy | University of Foggia | I FOGGIA03 | 2 |
| Lithuania | Vilnius University | LT VILNIUS01 | 1 |
| Lithuania | Mykolo Romerio Universitetas | LT VILNIUS06 | 1 |
| Netherlands | University of Groningen | NL GRONING01 | 1 |
| Netherlands | INHolland University of Applied Sciences | NL S-GRAVES37 | 2 |
| **Country** | **Name of the university** | **Erasmus code** | **Number of outgoingstaff members** |
| Portugal | Universidade de Minho | P BRAGA01 | 1 |
| Poland | University of Lodz | PL LODZ01 | 2 |
| Poland | Marie Curie-Sklodowska University | PL LUBLIN01 | 2 |
| Poland | University of Wroclaw | PL WROCLAW01 | 1 |
| Romania | Universitatea Babes-Bolyai Cluj-Napoca | RO CLUJNAP01 | 3 |
| Romania | Universitatea Sapientia Cluj-Napoca | RO CLUJNAP07 | 3 |
| Slovenia | University of Maribor | SI MARIBOR01 | 1 |
| Switzerland | University of Fribourg | CH FRIBOUR01 | 2 |
| Turkey | Istanbul University | TR ISTANBU03 | 1 |

|  |
| --- |
| **\*EDUC partner** |

|  |
| --- |
| **Európán kívüli partnerek** |
| Georgia | Georgian Institute of Public Affairs |
| Indonesia | University of Muhammadiyah Malang |
| Azerbaijan | ADA University |
| Japan | Akita International University |
| Canada | University of Ontario Institute of Technology |
| Kenya | University of Nairobi |
| China | North China University of Science and Technology |
| Poland | Jagiellonian University |
| Romania | Partiumi Keresztény Egyetem |
| Romania | Sapientia EMTE |
| USA | Florida Gulf Coast University |
| USA | MSU Denver |
| USA | University of St. Thomas |

**Sikeres pályázást kívánunk!**